Анастасия Васильевна Гаршина 1925 йылдың 16 мартында Михайловка ауылында (хәҙер Кемерово өлкәһе) крәҫтиән ғаиләһендә тыуған. Тыуғанда уға Надежда тип исем ҡушалар, ләкин бала сағында ауыр сирҙән һуң өләсәһе уның исемен Анастасияға («Терелгән») алмаштыра. Атаһы тимер юлсы була, тиҙҙән ғаилә Новосибирскигә күсеп килә. Ҡала тимер юлсылар мәҙәниәт йортонда драма, вокал һәм хореография түңәрәктәрендә шөғөлләнә. Ул ваҡытта был түңәрәктәрҙе Бөйөк Ватан һуғышы ваҡытында эвакуацияланған Ленинград педагогтары О. А. Альшиц, Н. М. Либерман һәм М. И. Белозерова алып баралар. 1944 йылда педагогтары менән бергә Ленинградҡа күсеп китә. Ленинград театр институтында уҡый, "Ленфильм"да эпизодтарҙа һәм массовкала төшә.